open-index/open-wikipedia-markdown huggingface dataset:
Enigma Records

**Enigma Records** (tamén coñecido como **Enigma Entertainment Corporation**) foi un popular selo discográfico estadounidense de rock e música alternativa dos anos 80. Inicialmente foi unha división de Greenworld Distribution, unha distribuidora independente, e separouse dela en 1985 para converterse nunha compañía de seu. Nun principio estableceuse en Torrance, posteriormente en El Segundo e finalmente en Culver City, localidades todas do estado de California.

Enigma foi fundada e dirixida polos irmáns William e Wesley Hein. Jim Martone uniuse á compañía en 1984 e converteuse nun compañeiro dos irmáns Hein. Enigma centrouse no punk rock, o rock alternativo e o heavy metal, aínda que tamén editou traballos de techno, jazz e música clásica a través de selos subsidiarios.

Enigma tivo dúas divisións: a Enigma Retro, centrada na reedión de material baixo licenza doutros selos como Straight Records, Bizarre Records e DiscReet Records; e a Restless Records, dedicada a artistas que non estaban preparados para ser distribuídos a grande escala. Enigma tamén publicou bandas sonoras de películas como *The Terminator* e ''River's Edge* e algúns títulos de Mute Records nos Estados Unidos. O álbum de Sonic Youth *Daydream Nation'' (1988) foi orixinalmente editado a través de Enigma Records, en asociación con Blast First Records.

Enigma Records estivo nun principio distribuída por firmas independentes de distribución e importación de discos, como JEM Records e Important Records, e en 1986 asinou un acordo para distribuír a través de Capitol/EMI. Enigma foi mercada por esta discográfica en 1989 e posteriormente fusionada con Restless en 1991, movendo a este selo o seu catálogo, operacións e parte dos artistas.

A división canadense de Enigma pechou en 1992 e foi reorganizada en FRE Records. Porén, declarouse en bancarrota en 1996 e en 1999 o seu fondo de catálogo foi vendido a DROG Records.
The Butterfly Effect

***The Butterfly Effect*** é un filme estadounidense dirixido por Eric Bress e J. Mackye Gruber que se estreou no 2004.

## Sinopse 
Evan Treborn, un mozo universitario que tenta superar unhas dolorosas lembranzas da súa nenez, descobre unha técnica que lle permite viaxar atrás no tempo e ocupar o seu corpo de neno para poder cambiar o curso da súa historia. Porén, tamén descobre que calquera mínimo cambio no pasado altera de xeito impredecible o seu futuro.

## Personaxes 
* Ashton Kutcher como Evan Treborn
* John Patrick Amedori como Evan, con 13 anos
* Logan Lerman como Evan, con 7 anos
* Amy Smart como Kayleigh Miller
* Irene Gorovaia como Kayleigh, con 13 anos
* Sarah Widdows como Kayleigh, con 7 anos
* Elden Henson como Lenny Kagan
* Kevin G. Schmidt como Lenny, con 13 anos
* Jake Kaese como Lenny, con 7 anos
* William Lee Scott como Tommy Miller
* Jesse James como Tommy, con 13 anos
* Cameron Bright como Tommy, con 7 anos
* Melora Walters como Andrea Treborn
* Eric Stoltz como George Miller
* Ethan Suplee como Thumper
* Kevin Durand como Carlos
* Callum Keith Rennie como Jason Treborn
* Lorena Gale como Mrs. Boswell
* Nathaniel DeVeaux como Dr. Redfield
* Tara Wilson como Heidi
* Jesse Hutch como Spencer
* Jacqueline Stewart como Gwen

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Estado de Gombe

**Gombe** é un estado do nordeste da República Federal de Nixeria, con capital na cidade de Gombe. Foi un dos estados creados en 1996 de parte do vello estado de Bauchi polo goberno militar de Sani Abacha. Gombe ten unha área de 20.265&nbsp;km2 e unha poboación estimada (2006) de 2&nbsp;353&nbsp;000 habitantes.

Está poboado principalmente por hausas.

## Divisións administrativas 
Gombe divídese en once áreas de goberno local. Estas son:

* Akko
* Balanga
* Billiri
* Dukku
* Funakaye
* Gombe
* Kaltungo
* Kwami
* Nafada
* Shongom
* Yamaltu/Deba

## Notas
Robert Bloch

**Robert Albert Bloch**, nado en Chicago (Illinois) o 5 de abril de 1917 e finado nos Ánxeles (California) o 23 de setembro de 1994, foi un novelista, contista e guionista estadounidense de literatura fantástica e ciencia ficción.
## Traxectoria 
## Novelas 
* *The Scarf* (1947, rev. 1966)
* *Spiderweb* (1954)
* *The Kidnapper* (1954)
* *The Will to Kill* (1954)
* *Shooting Star* (1958)
* *Psycho* (1959)
* *The Dead Beat* (1960)
* *Firebug* (1961)
* *The Couch* (1962)
* *Terror* (1962)
* *Ladies Day / This Crowded Earth* (1968)
* *The Star Stalker* (1968)
* *The Todd Dossier* (1969)
* *Sneak Preview* (1971)
* ''It's All in Your Mind* (1971)
* *Night World* (1972)
* *American Gothic* (1974)
* *Strange Eons* (1978)
* *There Is a Serpent in Eden* (1979)
* *Psycho II* (1982)
* *The Twilight Zone* (1983) 
* *Night of the Ripper* (1984)
* *Lori* (1989)
* *Psycho House* (1990)
* *The Jekyll Legacy'' (1991)

## Véxase tamén 
### Ligazóns externas 
* The Bat Is My Brother: The Unofficial Robert Bloch Website
Estado de Enugu

**Enugu** é un estado do sueste da República Federal de Nixeria, con capital a cidade de Enugu, que dá o nome ao estado. Enugu foi creado en 1991. A súa poboación estimada, en 2005, era de 5&nbsp;590&nbsp;513 habitantes, para unha área de 7.162&nbsp;km².

## Áreas de goberno local 
Este estado subdivídese internamente nun total de dezasete áreas de goberno local, a saber:
Javier Jorge Castiñeira

**Javier Jorge Castiñeira**, nado en Foz o 20 de setembro de 1974, é un político galego do PPdeG.

## Traxectoria
Estudou no Colexio Martínez Otero de Foz, no IES de Foz e na Escola Universitaria de Arquitectura Técnica da Coruña. Obtivo o título de Arquitecto Técnico en 2000. Exerceu como técnico da empresa Primera Calidad PV SL de Foz. Nas eleccións municipais de 2011 encabezou a candidatura do PPdeG á alcaldía de Foz e foi elixido alcalde como candidato da lista máis votada.

## Notas
## Véxase tamén
### Outros artigos
*Eleccións municipais en Foz

### Ligazóns externas
*Javier Jorge Castiñeira se perfila como alcalde en minoría de Foz en *La Voz de Galicia*
*Blog de Javier Jorge Castiñeira
José María García Rivera

**José María García Rivera**, nado en Foz en 1954, é un político galego do PSdeG-PSOE.

## Traxectoria 
Nas eleccións municipais de 1995 encabezou a candidatura do PSdeG-PSOE á alcaldía de Foz e foi elixido alcalde co apoio do BNG. Nas municipais de 1999 volveu ser elixido alcalde con maioría absoluta, maioría que repetiu nas municipais de 2003. Nas municipais de 2007 volveu ser elixido alcalde co apoio do BNG. Dende 2016 é presidente do Club Deportivo Foz. En 2020 deuse de baixa no PSdeG.

## Notas 
## Véxase tamén 
### Outros artigos 
*Eleccións municipais en Foz

### Ligazóns externas 
*Entrevista en *El Progreso*
Sarah Vaughan

**Sarah Lois Vaughan**, nada en Newark o 27 de marzo de 1924 e finada nos Ánxeles o 3 de abril de 1990, alcumada *Sassy* e *A Divina*, foi unha cantante estadounidense de jazz. Xunto con Billie Holiday e Ella Fitzgerald, está considerada unha das máis importantes e influentes voces femininas do jazz.

## Véxase tamén 
### Ligazóns externas 
* Discografía
Utiel

**Utiel** é un concello español da Comunidade Valenciana. Pertencente á provincia de Valencia, situado nun altiplano, a beiras do río Magre, na comarca de Requena-Utiel, ao oeste da provincia, cerca do límite coa provincia de Cuenca, Castela-A Mancha. Ten 12.421 habitantes segundo o INE en 2010.

É un importante nó de comunicacións; sitúase á beira da autovía A-3, Madrid-Valencia. Posúe estación de ferrocarril desde finais do século XIX, liña Madrid-Cuenca-Valencia e proximidades Utiel-Valencia, N-330 Alacant a Francia por Zaragoza e unha rede de estradas locais e comarcais, dous polígonos industriais e un parque empresarial.

## Demografía 
## Véxase tamén 
### Ligazóns externas 
* Concello de Utiel 
* Utiel no Rexistro de Entidades Locais da Generalitat Valenciana
Ana Oramas

**Ana María Oramas González-Moro**, nada en Santa Cruz de Tenerife o 17 de xullo de 1959, é unha política española que forma parte de Coalición Canaria. É deputada nacional pola provincia de Tenerife desde 2007 e portavoz de Coalición Canaria no grupo mixto. Foi tamén alcaldesa de San Cristóbal de La Laguna desde 1999 até 2008.

## Traxectoria 
Criouse nunha familia numerosa, sendo a maior de 10 irmáns. Licenciouse en Ciencias Económicas pola Universidade de La Laguna.

A súa carreira política sempre estivo vinculada a Coalición Canaria. En 1979 foi elixida concelleira no concello de Tenerife, e desde 1991 até 1999 obtivo a acta de deputado no Parlamento das Canarias. Durante o goberno de Manuel Fermoso (1993 a 1999) ocupou diversos cargos na administración autonómica.

En 1999, Coalición Canaria elixiuna para postular á alcaldía de San Cristóbal de La Laguna. Aínda que o seu partido non foi o máis votado, un pacto co Partido Popular outorgoulle o bastón de mando. Desde entón logrou revalidar a alcaldía en 2003 con maioría simple e en 2007 con maioría absoluta, aínda que renunciou ao cargo en 2008 por motivos familiares.

En xuño de 2007 foi elixida deputada nacional no Congreso dos Deputados pola Provincia de Santa Cruz de Tenerife, e desde 2008 é a portavoz de Coalición Canaria na cámara baixa, en substitución de Paulino Rivero. Ademais foi portavoz do grupo mixto en diversas comisións permanentes.

## Notas
Foro Asturias

**Foro Asturias**, rexistrado como **Foro de Ciudadanos** para unha posible implantación estatal, é un partido asturiano fundado o 19 de xaneiro de 2011 como unha escisión do Partido Popular do Principado de Asturias. O exministro conservador Francisco Álvarez-Cascos é a figura impulsora desta iniciativa, en resposta á imposibilidade de presentarse como candidato do Partido Popular nas eleccións autonómicas de Asturias de 2011. Cristina Coto é a presidenta da formación dende 2015.

## Véxase tamén 
### Ligazóns externas 
* Sitio web de Foro Asturias .
Shekere

O **shekere** ou **sekere** é un instrumento de percusión africano, consistente nunha cabaza seca con doas enganchadas nunha rede que a recobre. 
Segundo a zona do continente denomínano de xeito diferente, como **lilolo**, **axatse** (en Ghana) ou **chequere**. É habitual o seu emprego na música hausa en Nixeria.

A forma da cabaza vai determinar o son do instrumento. Fabrícase secando a cabaza durante varios meses, para logo quitarlle a polpa e as sementes, e despois dunha lavadura, pintarse e colocarlle as doas. Tócase tanto sacudíndoo como golpeándoo coas mans.

miniatura|Son deste instrumento de percusión africano.
Serafín Martínez Martínez

**Serafín Ángel Martínez Martínez** é un médico e político galego do PSdeG-PSOE.

## Traxectoria
Nas primeiras eleccións democráticas encabezou a candidatura de UCD á alcaldía de Fornelos de Montes e foi elixido alcalde. Volveu ser elixido alcalde nas sucesivas eleccións, en 1983 encabezando a Candidatura Democrática, polo CDS en 1987 e a partir das municipais de 1991 polo PSdeG-PSOE. En 2011 retirouse da política.

## Notas
## Véxase tamén
### Outros artigos
*Eleccións municipais en Fornelos de Montes

### Ligazóns externas
*Noticia en *Atlántico Diario*
Castro de Castromao, Ponteareas

O **Castro de Castromao** é un poboado castrexo situado no concello de Ponteareas na parroquia de Guillade.
## Descrición
Atópase na parte alta do monte Castromao, a unha altura duns 305 m de alitude. Este castro foi afectado por diferentes repoboacións forestais que danaron as súas estruturas. Nel atópanse restos dalgunhas vivendas e parte dunha muralla.

## Notas 
## Véxase tamén 
### Outros artigos 
* Castro
* Cultura castrexa
* Castros de Galicia
Emiliano Lage Rodríguez

**Emiliano Lage Rodríguez** é un político galego do PSdeG-PSOE.

## Traxectoria
Concelleiro en Fornelos de Montes dende 1979, sempre no equipo de Serafín Martínez Martínez. Nas eleccións municipais de 2011 encabezou a candidatura do PSdeG-PSOE á alcaldía de Fornelos de Montes e foi elixido alcalde con maioría absoluta.

## Notas
## Véxase tamén
### Outros artigos
*Eleccións municipais en Fornelos de Montes

### Ligazóns externas
*Noticia en *Faro de Vigo*
Cuadrilla de Laguardia-Rioxa Arabesa

A **Rioxa Arabesa**, ou **Cuadrilla de Laguardia-Rioja Alavesa** (en éuscaro: *Guardia-Arabako Errioxako Eskualdea*), é unha das sete comarcas ou cuadrillas do territorio histórico de Áraba, no País Vasco.

Dous claros accidentes xeográficos marcan os seus límites norte e sur. Está delimitada ao norte pola muralla da Serra de Cantabria e a Serra de Toloño, que a separan do resto de Áraba e ao sur polo río Ebro, que a separa da veciña comunidade autónoma da Rioxa. La Sonsierra rioxana, formada polos municipios de Ábalos e San Vicente de la Sonsierra, situados ao norte do río Ebro, pertencen á comunidade autónoma da Rioxa, aínda que xeograficamente pertenza á ribeira esquerda. La Sonsierra divide á Rioxa Arabesa en dúas partes separadas: Labastida, situada ao oeste, e o resto de municipios rioxano-arabeses ao leste. Os límites con Navarra cara ao leste non están baseados en claros accidentes xeográficos.

## Concellos 
## Véxase tamén
Cuadrilla de Campezo-Montaña Arabesa

A **Montaña Arabesa**, ou **Cuadrilla de Campezo-Montaña Alavesa** (en éuscaro: *Kanpezuko-Arabako Mendialdea Koadrila*) é unha das sete comarcas ou cuadrillas do territorio histórico de Áraba, no País Vasco.

A comarca da Montaña Arabesa sitúase ao sueste de Áraba, cunha superficie de 534,87 km² e unha poboación de 3.179 habitantes (2010). Inclúe os municipios de Arraia-Maeztu, Bernedo, Kanpezu, Lagran, Peñacerrada e Valle de Arana, así como as terras comunais da Parzonería de Encía e da Comunidade de Laño, Pipaón e Peñacerrada. Aglutina un total de 47 localidades. É unha comarca montañosa e moi pouco poboada.

O 35,7% da poboación laboral traballa na agricultura. O 32% dedícase á actividade industrial. Os servizos, grazas a unha actividade turística en alza, experimenta un importante desenvolvemento.

## Concellos 
(*) Non son concellos.

## Véxase tamén 
### Ligazóns externas 
* Cuadrilla de Campezo-Montaña Alavesa
Cuadrilla de Aiara

A **Cuadrilla de Aiara** (en éuscaro: *Aiaraldea*), oficialmente **Cuadrilla de Ayala/Aiara**, é unha das sete comarcas ou cuadrillas do territorio histórico de Áraba, no País Vasco.

A comarca sitúase ao noroeste de Áraba, limitando con Biscaia e coa provincia de Burgos cunha superficie de 328,12 km² e unha poboación de 34.231 habitantes (2010). A maior parte da comarca sitúase na conca alta do río Nervión. A pesar de pertencer a Áraba, a comarca atópase dentro da área de influencia de Bilbao.

Inclúe os municipios de Amurrio, Artziniega, Aiara, Laudio e Okondo. Aglutina un total de 45 localidades, sendo as principais poboacións Laudio e Amurrio, que son respectivamente a segunda e terceira poboacións máis habitadas de Áraba.

## Concellos 
## Véxase tamén 
### Ligazóns externas 
* Cuadrilla de Aiara
Cuadrilla de Vitoria

A **Cuadrilla de Vitoria** (en éuscaro: *Gasteizko Koadrila*) é unha das sete comarcas ou cuadrillas do territorio histórico de Áraba, no País Vasco. É unha institución propia do Antigo Réxime pero foi recuperada para atender e administrar as necesidades dos seus habitantes, especialmente nas zonas rurais.

Xeograficamente coincide co concello de Vitoria, a capital de Áraba, situada na zona occidental da Chaira arabesa. É a menos extensa das Cuadrillas de Áraba pero concentra 3/4 partes da poboación provincial.

## Véxase tamén 
### Ligazóns externas 
* Sitio web do concello de Vitoria
Argelio Fernández Queipo

**Argelio Fernández Queipo**, nado en Outonais (A Trapa, A Fonsagrada) o 22 de febreiro de 1958, é un político galego do PSdeG-PSOE.

## Traxectoria 
Dende 1991 traballa no servizo de conservación de estradas de Asturias. Nas eleccións municipais de 2007 foi o número dous da candidatura do PSdeG-PSOE á alcaldía da Fonsagrada pero trala dimisión do candidato Ricardo Parada Mariña foi elixido alcalde. Nas municipais de 2011 encabezou a candidatura do PSdeG e foi elixido alcalde con maioría absoluta.
No 2015 volveu encabezar a lista socialista e revalidou o seu mandato gañando por maioría, acadando o PSOE 8 concelleiros dos once totais. Nesa mesma lexislatura foi elixido tamén Deputado Provincial pola Fonsagrada, chegando a ser vicepresidente desta mesma institución durante este período.

Nas eleccións municipais de 2019 foi substituído na alcaldía polo número dous da lista do PSdeG-PSOE, Carlos López López, debido ó veto do BNG e do que precisaba o apoio para a investidura.

## Notas 
## Véxase tamén 
### Outros artigos 
*Eleccións municipais na Fonsagrada

### Ligazóns externas 
*Noticia en *El Progreso*
*Entrevista en *El Progreso*
Miguel Ángel Revilla

**Miguel Ángel Revilla Roiz**, nado en Salceda (Polaciones) o 23 de xaneiro de 1943, é un economista e político rexionalista cántabro, considerado centrista. 

## Traxectoria 
Licenciado en Ciencias Económicas e Empresariais e diplomado en Banca e Bolsa pola Universidade do País Vasco, é empregado de banca en excedencia. 

Foi delegado comarcal do Sindicato Vertical franquista durante a ditadura. Entre 1974 e 1982 dirixiu a sucursal do Banco Atlántico en Torrelavega. Así mesmo, de 1979 a 1982 foi profesor de Estrutura Económica na Escola Superior de Dirección de Empresas de Santander, antes de acceder á Universidade de Cantabria, onde exerceu como profesor asociado de Política Económica e Facenda Pública até 1995. 
 
Revilla foi presidente do Goberno de Cantabria entre 2003 e 2011, e posteriormente, entre 2015 e 2023, e foi o secretario xeral do Partido Regionalista de Cantabria dende 1988 até 2025.

## Obras publicadas 
**La economía de Cantabria* (1978)
**Nadie es más que nadie* (2012, Espasa-Calpe)
* *La jungla de los listos *(2014, Espasa-Calpe).
* *Este país merece la pena *(2014, Espasa-Calpe).
* *Ser feliz no es caro* (2016).
* *Sin censura* (2018, Espasa-Calpe).
* *¿Por qué no nos queremos?* (2020).

## Notas 
## Véxase tamén 
### Ligazóns externas 
* Videoblog de Miguel Ángel Revilla
Bouvard e Pécuchet

***Bouvard e Pécuchet***, é unha obra literaria satírica inacabada do escritor francés Gustave Flaubert. Foi escrita en lingua francesa co título orixinal de ***Bouvard et Pécuchet*** e publicada en 1881, logo da morte do autor en 1880. Está dividida en 10 capítulos máis un posíbel final, en todo caso inconcluso.

Foi traducida ao galego por Ana María Galego Gen, e publicada por Editorial Toxosoutos en 2005.

## Véxase tamén 
### Ligazóns externas 
* Texto
Dolores Castro Ochoa

**Dolores Castro Ochoa**, nada en Moreda (Seoane do Courel) o 5 de maio de 1977, é unha política galega do PPdeG.

## Traxectoria
Militante de Novas Xeracións. É secretaria de dirección. Durante oito anos residiu en Barcelona, de onde regresou en 2005. Nas eleccións municipais de 2007 encabezou a candidatura do PPdeG á alcaldía de Folgoso do Courel. O 24 de outubro de 2009 foi elixida alcaldesa ao prosperar a moción de censura contra o alcalde José López Fontal co apoio do concelleiro tránsfuga socialista Manuel Bouza. Nas municipais de 2011 volveu encabezar a candidatura do PPdeG e foi elixida alcaldesa con maioría absoluta, e repetiu a maioría absoluta nas municipais de 2015 e 2019.

## Notas
## Véxase tamén
### Outros artigos
*Eleccións municipais en Folgoso do Courel

### Ligazóns externas
*Noticia en *El Progreso*
Danielle Mitterrand

miniatura|dereita|Mitterrand en 2007.

**Danielle Émilienne Isabelle Gouze**, coñecida como **Danielle Mitterrand**, nada en Verdun o 29 de outubro de 1924 e finada en París o 22 de novembro de 2011, foi a primeira dama francesa de 1981 a 1995, como esposa do presidente François Mitterrand, e desenvolveu diversas actividades políticas e humanitarias, creando a súa propia fundación.

## Véxase tamén 
### Ligazóns externas 
* France Libertés - Fondation Danielle-Mitterrand
Edward Drinker Cope

**Edward Drinker Cope**, nado en Filadelfia (Pensilvania) o 28 de xullo de 1840 e finado na mesma cidade o 12 de abril de 1897, foi un paleontólogo e anatomista comparativo estadounidense. Tamén foi un notábel herpetólogo e ictiólogo.

## Traxectoria 
Naceu dentro dunha rica familia de cuáqueros. Xa cando mozo interesouse na historia natural, e en 1859 comunicou un ensaio sobre os Salamandridae á Academia de Ciencias Naturais en Filadelfia. Ao redor desta época estaba afiliado ao Club do Megaterio na Institución Smithsoniana, en Washington, D.C..

Formado parcialmente na Universidade de Pensilvania, logo de continuar os seus estudos en Europa foi nomeado conservador da mencionada Academia en 1865, posición que mantivo até 1873.

Entre 1864 e 1867 desempeñouse como profesor de ciencias naturais no Colexio Haveford. En 1889 foi designado profesor de xeoloxía e paleontoloxía pola Universidade de Pensilvania.

En 1858 empezou a súa competencia con Othniel C. Marsh por achar máis fósiles de dinosauros, esta foi a chamada Guerra dos Ósos, na que os dous descubriron varias especies. A pesar da súa derrota, Cope fíxose famoso polo papel que desempeñou en torno ao descubrimento dos dinosauros máis famosos do mundo actual, tales como o Triceratops, Diplodocus, e estegosauro, e estivo á fronte da maioría de achados importantes, tales como os de Dimetrodon (o cal non é un dinosauro), Camarasaurus, Coelophysis e Monoclonius, o máis ambiguo.

Entre 1871 e 1877, Cope explorou estratos cretáceos no estado de Kansas e terciarios en Wyoming e Colorado. Perdeu a citada guerra cando morreu en Filadelfia en 1897.

## Véxase tamén 
### Ligazóns externas 
* Dinosauros nomeados por Cope 
* Perfil de Edward Drinker Cope
Othniel Charles Marsh

miniatura|dereita
**Othniel Charles Marsh**, nado en Lockport (Nova York) o 29 de outubro de 1831 e finado o 18 de marzo de 1899, foi un dos paleontólogos máis destacados do século XIX.

## Traxectoria 
Durante a chamada Guerra dos Ósos, na que se mediu con outras figuras destacadas como Edward Drinker Cope, descubriu numerosos fósiles no oeste estadounidense. Marsh gradouse na Universidade Yale en 1860 e estudou xeoloxía e mineraloxía na escola científica de Sheffield en Connecticut, e posteriormente paleontoloxía e anatomía en Berlín, Heidelberg, e Breslau en Alemaña. Volveu aos Estados Unidos en 1866 e foi elixido catedrático de paleontoloxía de vertebrados na Universidade de Yale. Convenceu ao seu tío, George Peabody, para fundar o Museo de Historia Natural de Yale.

## Véxase tamén
Estado de Katsina

**Katsina** é un estado do norte da República Federal de Nixeria, con capital na cidade de mesmo nome, Katsina. A poboación estimada no 2005 era de 6&nbsp;483&nbsp;429 habitantes, nunha área de 24.192&nbsp;km². Foi creado en 1987 de parte do estado Kaduna.

O estado é na maior parte musulmán, e os hausas (por veces agrupados cos fulanis como hausa-fulanis) son o maior grupo étnico.

## Áreas de goberno local 
Das 774 Áreas de goberno local de Nixeria, 34 son do estado de Katsina. Estas son:
Gato de Cheshire

O **gato de Cheshire** é un personaxe ficticio creado por Lewis Carroll na súa coñecida obra *Alicia no país das marabillas*.

## Características 
Ten a capacidade de aparecer e desaparecer a vontade, entretendo a Alicia mediante conversacións paradoxais de tinguiduras filosóficas. Con todo, aparece para animar a Alicia cando esta se materializa no campo de cróquet da Raíña de Corazóns e cando a nena é condenada a morte e o gato desconcerta a todos facendo desaparecer o seu corpo pero facendo visíbel a súa cabeza, mentres provoca unha masiva discusión entre o Rei, a Raíña e o verdugo acerca de se se pode decapitar a alguén que non ten, de feito, corpo.

Outra das súas características máis singulares é que o Gato de Cheshire pode desaparecer gradualmente até que non queda máis nada que o seu amplo sorriso, facendo notar a Alicia que moitas veces podería ver a un gato sen sorriso pero nunca a un sorriso sen gato.

## Véxase tamén 
### Ligazóns externas 
* Cheshire Cat character description
¿E decímolo ou non decimos?

***¿E decímolo ou non decimos?*** é unha curtametraxe galega de 1985, dirixida por Manuel Yáñez Castro e baseada nun relato de Ánxel Fole.

## Trama 
Dous amigos dinlle a Xusto que é gafe porque así o estipulou a providencia, pois naceu o martes 13 do mes da sega de 1913, ano en que o rei Afonso XIII sufriu un atentado. O día do seu aniversario, gástanlle unha brincadeira acusándoo da morte do "Vampiro", cun revólver.

## Características 
Foi rodada en 35&nbsp;mm, na zona vella de Pontevedra. Contou cunha subvención da dirección xeral de cultura da Xunta de Galicia. Está baseada no relato de Ánxel Fole "¿E decímolo ou non-o decimos?", escrito en 1972 e incluído no libro *Historias que ninguén cre* (1981).

## Equipo técnico 
* Axudante dirección: Milagros Bará Viñas
* Script: Manuela Soto Moreira
* Maquillaxe: Solange Aumaitre
* Peiteado: Isabel Trabazo
* Cámara: Antonio Yáñez Castro
* Iluminación: Jorge Malvar

## Véxase tamén 
### Ligazóns externas 
* *¿E decímolo ou non decimos?* en YouTube.
* Ficha na web da AVG
Johann Heinrich von Bernstorff

miniatura|250px|Bernstoff en 1908.
**Johann Heinrich Graf von Bernstorff**, nado en Londres o 14 de novembro de 1862 e finado en Genf, Suíza, o 6 de outubro de 1939, foi un político e diplomático alemán.

## Traxectoria 
Fillo do embaixador Prusiano no Reino Unido Albrecht von Bernstorff viviu en Londres ata os 11 anos. Iniciou a súa actividade diplomática traballando para as embaixadas alemás en Belgrado (1892-94), San Petersburgo (1895-97), Londres (1902-06) e O Cairo (1906-08). Posteriormente, foi embaixador en Estados Unidos e México de 1908 a 1914. Durante a primeira guerra mundial participou en diversas actividades de intelixencia e sabotaxes nos Estados Unidos.

Membro fundador do Partido Democrático Alemán, foi deputado no Reichstag de 1921 a 1928. Explicitamente mencionado por Adolf Hitler como un dos culpables do *colapso de Alemaña*, deixou o país en 1933 tras a suba dos nazis ao poder, con destino a Suíza, onde residiu os últimos 6 anos da súa vida.

## Véxase tamén 
### Ligazóns externas 
* *My three years in America*, libro de Johann H. von Bernstoff.
Batalla de Montgisard

A **batalla de Montgisard** tivo lugar o 25 de novembro de 1177 entre musulmáns ao mando de Saladino e cristiáns baixo as ordes do rei Balduíno IV de Xerusalén. O conflito produciuse nos últimos anos da existencia do Reino Cristián de Xerusalén, cando Saladino ameazaba con invadir os estados francos de Siria.

## Historia da batalla 
O Reino de Xerusalén atopábase ameazado pola invasión de mamelucos e soldados musulmáns do Sultán Saladino, quen comandaba un exército de 27.000 homes segundo Guillerme de Tiro. Empezou a invasión sobre os campos crendo atacar un país sen defensores. Pero o novo rei Balduíno IV reuniu todos os cabaleiros que lle quedaban e levouse a Vera Cruz.
Levou consigo 375 cabaleiros, dos cales 80 eran templarios baixo as ordes do mestre Eudes de Saint Amand, Reinaldo de Châtillon e Xocelino III de Courtenay, tío do rei; os irmáns Íbelin, Reinaldo de Sidón e Aubert, bispo de Belén, que levaba a Vera Cruz. A infantaría fora recrutada ás présas, incluíndo burgueses, e era máis numerosa que a cabalería, aínda que non superaba os catro mil homes.

O exército cristián atacou por retagarda ao musulmán e de forma sorpresiva, o que produciu unha gran confusión nas filas do exército de Saladino, quen se salvou de milagre grazas á abnegación dos mamelucos da súa garda persoal, que morreron case todos arredor del. Din as crónicas: "O novo rei, atacado pola lepra, superou todos os obstáculos e loitou cunha grande coraxe, o que deu tamén coraxe aos seus homes."

O exército de Saladino fuxiu en desbandada cara a Exipto, con enormes perdas, mentres que as tropas cristiás eran recibidas triunfalmente en Xerusalén.

A vitoria de Montgisard significou a supervivencia do Reino de Xerusalén até a morte do rei Balduíno IV.

## Véxase tamén
Educación obrigatoria

**Educación obrigatoria**, **escolarización obrigatoria**, **escolarización compulsiva**, **estudos obrigatorios** ou **ensino obrigatorio** son os nomes que reciben os distintos ciclos de educación, ensino ou estudos que de forma obrigatoria debe cursar un neno ou xove e cuxo currículo, duración, obxectivos, contidos, procedementos e metodoloxía varían en función do sistema educativo de cada país e época.

## A favor 
A loita pasa por estender a obrigatoriedade do ensino cantos máis anos mellor. A maioría de países teñen oferta de ensino público (gratuíta) para os anos obrigatorios. Hai que precisar, no entanto, que o cumprimento da obrigatoriedade varía moito en función da rexión, debido ao fenómeno coñecido como absentismo escolar, que afecta máis aos pobres e aos residentes das áreas rurais.

## En contra 
Os críticos da educación obrigatoria argumentan o seguinte:

* A gratuidade descansa no financiamento por parte do Estado, polo que o receptor do servizo non é consciente do seu custo. 
* A obrigatoriedade da educación ata idades moi avanzadas (16 e ata 18 anos) só serve para encerrar nas aulas en contra da súa vontade a mozas que xa deberían estar traballando. Esta escolarización forzada non os beneficia en absoluto e, ademais, destrúe calquera ambiente de estudo entre os demais alumnos.
* A educación obrigatoria pon un medio de adoutrinamento ideolóxico en mans do Estado.

## En España 
En España, desde a promulgación da LOGSE en 1990, a educación obrigatoria consta de dúas etapas:

* Educación primaria
* Educación Secundaria Obrigatoria (ESO)

Estas etapas corresponden ás idades comprendidas entre 6 e 16 anos. Con todo, un alumno pode cumprir os 16 anos e abandonar o sistema sen acabar a ESO debido ás repeticións de curso.

## Notas 
## Véxase tamén 
### Outros artigos 
* Dereito á educación
* Educación primaria
* Educación secundaria
* Educación secundaria obrigatoria

### Ligazóns externas 
* A educación estatal: Axuda ou obstáculo?, ensaio crítico por Auberon Herbert (1880)
Estado de Ekiti

**Ekiti** é un estado do suroeste da República Federal de Nixeria, creado polo xeneral Sani Abacha o 1 de outubro de 1996 canda outros cinco novos estados máis. Anteriormente, o seu territorio pertencía ao estado de Ondo. A poboación de Ekiti estimábase no 2005 en 2&nbsp;737&nbsp;186 habitantes. A súa capital é a cidade de Ado Ekiti.

Posúe unha extensión de 6.353&nbsp;km2, o que o converte nun dos estados máis miúdos do país. Limita polo norte co estado de Kwara, polo leste co estado de Kogi, polo sur co estado de Ondo e polo oeste co estado de Osun.

## Áreas de goberno local 
Ekiti divídese en 16 gobernos rexionais chamados áreas de goberno local. Estas son: Ado, Ekiti-East, Ekiti West, Emure/Ise/Orun, Ekiti South-West, Ikare, Irepodun, Ijero, Ido/Osi, Oye, Ikole, Moba, Gbonyin, Ilejemeje, Ise/Orun e Efon.
Rachida Dati

miniatura|dereita|Dati en 2007.
**Rachida Dati** nada o 27 de novembro de 1965 en Saint-Rémy, é unha política francesa de centro-dereita.

Foi ministra de Xustiza tras a vitoria de Nicolas Sarkozy nas eleccións presidenciais de Francia de 2007, até o 23 de xuño de 2009. Desde entón e até 2019 foi eurodeputada pola circunscrición de Île-de-France. En 2020 foi candidata á alcaldía de París, contenda en que perdeu fronte á alcaldesa no cargo, a socialista Anne Hidalgo.

Actualmente é alcaldesa dun distrito parisiense e ministra de Cultura no goberno de Gabriel Attal.

## Véxase tamén 
### Ligazóns externas 
* Páxina web de Rachida Dati
Concha Buika

**Concha Buika**, nada en Palma en 1972, é unha cantante mallorquina de orixe guineana. A súa música combina a música flamenca, o soul, o jazz e o funk. O 2008 recibiu o premio Ramon Llull.

## Discografía 
* *La Noche Más Larga* 2013
* *En mi piel* 2011
* *El último trago* 2009
* *Niña de fuego* 2008
* *Mi niña Lola* 2006
* *Buika* 2005
* *Mestizüo* 2000

## Vida persoal
Foi a filla do político, exiliado e escritor ecuatoguineano Juan Balboa Boneke, falecido en 2014.

## Véxase tamén 
### Ligazóns externas 
* Concha Buika
Estado de Edo

**Edo** é un estado do centro-sur da República Federal de Nixeria, con capital en Benin City. O estado de Edo foi formado en 27 de agosto de 1991, a partir do extinto estado de Bendel. Para o 2005 tiña estimación da poboación de 3&nbsp;497&nbsp;502 habitantes, nunha área de 17.802 km².

As linguas nativas faladas no estado inclúen o edo, o esan, o ora, entre outras.

## Divisións administrativas 
Componse das seguintes áreas de goberno local:
# Akoko-Edo
# Egor
# Esan-North-East
# Esan-Central
# Esan-South-East
# Esan-West
# Etsako-Central
# Etsako-East
# Etsako-West
# Iguegben
# Ikpoba-Okha
# Oredo
# Orhionmwon
# Ovia-North-East
# Ovia-South-West
# Owan-East
# Owan-West
# Uhunmwonde

## Véxase tamén 
### Ligazón externa 
* Páxina oficial do Goberno de Edo
Estado de Ebonyi

**Ebonyi** é un estado do sueste da República Federal de Nixeria, con capital en Abakaliki. Foi un dos seis estados creados en Nixeria no ano 1996. No ano 2006 tiña unha poboación estimada de 2&nbsp;173&nbsp;501
habitantes, nunha área de 5.670&nbsp;km2.

## Áreas de goberno local 
Este estado subdivídese internamente nun total de 13 áreas de goberno local, estas son:
Maiduguri

**Maiduguri** é a capital e a maior cidade do estado de Borno, Nixeria. Localízase no nordeste do país. No ano 2010 tiña unha poboación estimada de 1&nbsp;126&nbsp;195 habitantes.. Foi fundada polos británicos en 1907.

## Notas
Alan Greenspan

**Alan Greenspan**, nado en Nova York o 6 de marzo de 1926 é un economista estadounidense que foi presidente da Reserva Federal dos Estados Unidos entre 1987 e 2006.

## Traxectoria 
Obtivo a licenciatura en economía en 1948, o mestrado en economía en 1950 e o seu doutoramento en economía en 1977, todos pola Universidade de Nova York.

En 1968 Greenspan converteuse en asesor en economía do daquela candidato Richard Nixon, pero Greenspan non confiaba en Nixon, e distanciouse aínda máis del cando Nixon iniciou a súa política de control de prezos e salarios, que arrepiou a Greenspan.

Foi presidente da Reserva Federal desde o 11 de agosto de 1987 até o 1 de febreiro de 2006. Foi nomeado ao posto polos presidentes Ronald Reagan, George H. W. Bush, Bill Clinton e George W. Bush. Só William McChesney Martin Jr. foi o presidente da Reserva Federal durante máis tempo que Greenspan, permanecendo no cargo case 18 anos e dez meses entre 1951 e 1970.

## Véxase tamén 
### Ligazóns externas 
* *¿Quién es Alan Greenspan?* , artigo sobre Alan Greenspan de Roberto Pérez .
Canadian Football League

A **Canadian Football League** (ou **CFL** en inglés, **Ligue canadienne de football** ou **LCF** en francés) é unha liga profesional deportiva do Canadá. A CFL é a máxima competición do fútbol canadense, un deporte estreitamente ligado ao fútbol americano. Trátase da segunda liga deportiva profesional mais popular do país, só por detrás do hóckey sobre xeo (NHL). A competición está composta de nove equipos, cada un coa súa sede nunha cidade diferente, divididos en dúas divisións: a East Division, con catro equipos, e a West Division, con cinco.

A liga dispútase durante vinte semanas, tradicionalmente desde finais de xuño até comezos de novembro. Cada equipo xoga dezaoito partidos con, polo menos, dúas semanas de descanso. Unha vez finalizada esta fase da competición, seis equipos compiten nunha eliminatoria que finaliza coa celebración da Grey Cup a finais de novembro, un dos eventos televisivos máis seguidos no país. A CFL foi oficialmente fundada o 19 de xaneiro de 1958, froito da fusión da Interprovincial Rugby Football Union (fundada en 1907) e a Western Interprovincial Football Union (fundada en 1936).

## Equipos 
### Actuais equipos 
### Uniformes 
## Palmarés 
{{Image label begin|image=canada-provinces_layout.png|width={}|float={}}}
{{Image label small|x=0.63|y=0.73|scale={}|text=Argonauts*****}}
{{Image label small|x=0.62|y=0.77|scale={}|text=*****Tiger-Cats}}
{{Image label small|x=0.22|y=0.56|scale={}|text=Eskimos*****}}
{{Image label small|x=0.70|y=0.68|scale={}|text=Alouettes*****}}
{{Image label small|x=0.09|y=0.64|scale={}|text=*****Lions}}
{{Image label small|x=0.29|y=0.67|scale={}|text=*****Roughriders}}
{{Image label small|x=0.18|y=0.62|scale={}|text=Stampeders*****}}
{{Image label small|x=0.35|y=0.62|scale={}|text=Blue Bombers*****}}

A primeira edición da CFL tivo lugar en 1909. Dende entón téñense disputado 100 tempadas, nas que 20 equipos acadaron a vitoria final na Grey Cup. Deses 20 equipos, hoxe sobreviven só 8:
* Con 16 títulos: **Toronto Argonauts**, en 22 finais. Último título acadado, en 2012.
* Con 13 títulos: **Edmonton Eskimos**, en 22 finais. Último título acadado, en 2005.
* Con 10 títulos: **Winnipeg Blue Bombers**, en 25 finais. Último título acadado, en 1990.
* Con 08 títulos: **Hamilton Tiger-Cats**, en 18 finais. Último título acadado, en 1999.
* Con 07 títulos: **Montreal Alouettes**, en 18 finais. Último título acadado, en 2010.
* Con 06 títulos: **Calgary Stampeders**, en 13 finais. Último título acadado, en 2008.
* Con 06 títulos: **BC Lions**, en 11 finais. Último título acadado, en 2011.
* Con 03 títulos: **Saskatchewan Roughriders**, en 18 finais. Último título acadado, en 2007.
Dos restante equipos desaparecidos, é salientable o palmarés dos Ottawa Rough Riders, que acadaron 9 títulos en 15 finais. Este equipo, un dos máis importantes do deporte canadense, desapareceu en 1996 e volverá en 2014 á CFL cun nome aínda non decidido.

## Véxase tamén 
### Outros artigos 
* Fútbol canadense
### Ligazóns externas 
* Páxina oficial da CFL
Jesús Tallón Maceira

**Jesús Tallón Maceira**, nado en Vedra cara a 1950, é un mestre e político galego do PSdeG-PSOE.

## Traxectoria 
Mestre, tras exercer en varias localidades en 1984 instalouse na Estrada. Nas eleccións municipais de 1987 encabezou a candidatura do PSdeG-PSOE á alcaldía da Estrada e foi elixido concelleiro. Nas eleccións municipais de 1991 volveu encabeza-la candidatura do PSdeG-PSOE e foi elixido alcalde grazas a un pacto coa  Agrupación Independiente da Estrada de Ramón Campos Durán e o BNG. Este tripartito durou menos dun ano, debido a que existiron negociacións entre o PP e a formación de Ramón Campos, que deron como resultado que Ramón Campos acadou a alcaldía co apoio do PPdeG en xuño de 1992 mediante unha moción de censura e se integrou na formación conservadora. Volveu encabeza-la candidatura socialista nas municipais de 1995, e se ben mellorou os seus resultados, non conseguiu recupera-la alcaldía logo de que o PPdeG lograse a maioría absoluta, polo que continuou como portavoz municipal e concelleiro ata 1999. Foi Secretario de Organización do PSdeG baixo o mandato de Paco Vázquez entre 1994 e 1998. 

Tras un tempo apartado da primeira liña política, en outubro de 2006 volveu como Secretario Xeral do PSdeG na Estrada, paralelamente coa designación do seu anterior número 2 no concello José Antonio Dono como candidato á alcaldía para as municipais de 2007. Dono lograría a alcaldía en 2007. Permaneceu como Secretario Xeral ata 2012.

## Notas 
## Véxase tamén 
### Outros artigos 
*Eleccións municipais na Estrada

### Ligazóns externas 
*Crónica en *La Voz de Galicia*
Jesús Durán Martínez

**Jesús Durán Martínez**, nado na Estrada en 1928 e finado nesta mesma localidade o 6 de setembro de 1984, foi un empresario e político galego.

## Traxectoria
Sobriño de Jesús Durán Taboada, que fora alcalde da Estrada (1914-1916 e 1922-1923). Dirixiu xunto aos seus irmáns a empresa María Martínez. Foi nomeado alcalde da Estrada o 9 de xuño de 1958 e cesou o 1 de agosto de 1959. Nas primeiras eleccións democráticas encabezou a candidatura de UCD á alcaldía da Estrada e foi elixido alcalde con maioría absoluta. Nese mandato foi deputado provincial e presidente do Consello da Administración da Caixa de Aforros de Pontevedra. Nas municipais de 1983 encabezou unha candidatura independente e, pese a logra-la vitoria a un concelleiro da maioría absoluta, perdeu a alcaldía tras un pacto entre AP e PSdeG. Nese mandato volveu ser deputado provincial. Foi nomeado Fillo predilecto da Estrada.

## Notas
## Véxase tamén
### Outros artigos
*Eleccións municipais na Estrada

### Ligazóns externas
*Alcaldes estradenses
Sant Quirze del Vallès

**Sant Quirze del Vallès** é un municipio pertencente á provincia de Barcelona, na comarca do Vallès Occidental, en Cataluña. A localidade está situada a 25&nbsp;km de Barcelona e limita con outras grandes cidades como Sabadell, Rubí, Terrassa ou Sant Cugat del Vallès.

## Historia 
Atopáronse importantes restos arqueolóxicos dentro do termo municipal que demostran a presenza humana na zona desde o neolítico, fai 6.000 anos. Probablemente estas primeiras sociedades establecésense neste lugar aproveitando os recursos naturais e o relevo suave do terreo, propicio para a agricultura e a gandería.

A orixe de Sant Quirze como pobo se remonta na Idade Media, en principio cunha poboación diseminada en masías e vilas, e máis tarde a construción de casas ao redor da parroquia. Nese tempo a parroquia e o territorio que o rodeaba dependían do castelo de Terrassa.

A economía do municipio baseouse tradicionalmente na agricultura, especialmente no cultivo da vide realizado nas distintas masías dispersas por todo o termo, existentes ata fai ben pouco. Hoxe en día aínda é posible atopar algunhas que sobreviviron o paso do tempo, como Can Feliu, Can Barra ou Can Vinyals.

A comezos do século XX, a súa poboación compaxinaba o traballo nas fábricas das cidades veciñas co cultivo da terra. A proximidade da cidade de Sabadell, a construción da estación do ferrocarril e o asentamento progresivo de diferente industrias nos arredores do municipio, provocaron un cambio na actividade agrícola. Desde finais dos setenta, Sant Quirze experimentará unha notable expansión e incremento da poboación coa construción de urbanizacións tales como Vallès Parc, Sant Quirze Jardí ou Mas Duran, e coa chegada de familias novas procedentes na súa maioría de Barcelona. Actualmente, Sant Quirze é un municipio de servizos e fundamentalmente residencial.

## Demografía 
## Lugares de interese 
220px|miniatura|Igrexa parroquial
***Sant Feliuet de Vilamilans**: pequeno templo prerrománico dunha nave con planta en cruz e tres ábsidas. Aparece nos documentos desde finais do século X.
***Igrexa de Sant Quirze e Santa Julieta**: consagrada en 1050 polo bispo de Barcelona, foi remodelada no século XVII.
***La Patronal**: edificio de estilo modernista edificado en 1922. Durante os seus primeiros anos foi punto de encontro da xente acomodada da localidade.
***Cooperativa Agrícola**: edificio modernista de 1927, punto de encontro da clase traballadora do pobo.
***Torre Julià**: casa modernista no barrio de Les Fonts.
***Casa de Cultura Vila-Puig**: casa natal do pintor Joan Vila-Puig, rehabilitada en 2002.

## Festividades 
*Pase de San Antonio, en xaneiro.
*Carnaval
*Aplec del Mussol
*Festas patronais de Sant Quirze e Santa Julieta, o 16 de xuño.
*Festa maior, en setembro.

## Galería de imaxes 

Ficheiro:San Quirico del Vallés - Edificio.jpg|La Patronal

## Véxase tamén 
### Ligazóns externas 
* Sitio web do concello 
* Información da Generalitat de Catalunya 
* Información do Institut d'Estadística de Catalunya
Estilo literario

O **estilo literario** fai referencia a toda a serie de recursos literarios que definen o feitío dun texto.

## Características 
Pode retrotraerse ós comezos do pensamento literario en Europa. Aparece en conexión coa retórica antes que coa poética ó entenderse na tradición clásica como técnica de persuasión ligada á oratoria. A antiga retórica distinguía entre a oratoria forénsica, política e cerimonial, e cada unha delas respondía a unha ocasión concreta e a un repertorio particular de mecanismos destinados a facer funcionar o discurso adecuadamente.

Aristóteles na súa *Retórica* (Libro III) e Quintiliano nas súas *Institucións da oratoria* (Libro VIII) dan conta dos medios (o vocabulario apropiado, o tipo de sintaxe e as figuras retóricas) que poden ser utilizados para conseguir determinados efectos estilísticos. O ton desta retórica é prescritivista: proporciónanse instrucións destinadas a unha composición efectiva.

Incluso Longinus, que se amosa preocupado polas fontes morais e espirituais do sublime se revela fundamentalmente interesado polas figuras de estilo polo que poden ser conseguidos.
José Antonio Rodríguez Vega

**José Antonio Rodríguez Vega**, alcumado *El Mataviejas*, nado en Santander o 3 de decembro de 1957 e finado o 24 de outubro de 2002 en Topas (Salamanca), foi un asasino en serie cántabro.

Entre agosto de 1987 e abril de 1988 acabou coa vida de cando menos 16 anciás de idades comprendidas entre os 60 e os 93 anos en Santander.

## Véxase tamén 
### Ligazóns externas 
* "El oscuro crimen del asesino de ancianas", artigo en *El País*, 27 de outubro de 2002 .
These Days

**"These Days"** é unha canción da banda estadounidense de rock alternativo Foo Fighters. É o terceiro sinxelo, cuarto no Reino Unido, do seu sétimo álbum *Wasting Light*. Foi escrita por Dave Grohl e co-producida por Butch Vig.

## Lista de cancións 
# "These Days" - 4:58
Mario Rodríguez

**Mario Rodríguez González**, nado en Esgos en 1959, é un político galego do PPdeG.

## Traxectoria
Fillo de Amelia González e José Manuel Rodríguez, propietarios dun coñecido restaurante local, sobriño de Manuel Ángel Rodríguez, político local que foi alcalde de Esgos moitos anos, e irmán de Miguel Ángel Rodríguez González, tamén alcalde de Esgos, Mario Rodríguez estudou Maxisterio e diplomouse. 

Afiliaouse ao PP dende 1977. Foi candidato a concelleiro de Esgos polo PPdeG nas eleccións municipais de 2003, saíu elixido e ocupou o posto de tenente de alcalde entre 1999 e 2003. Foi xerente na Mancomunidade da Ribeira Sacra.

Nas eleccións municipais de 2011 encabezou a candidatura do PPdeG á alcaldía de Esgos e foi elixido alcalde con maioría absoluta obtendo todos os concelleiros (9-0). Renovou o cargo, sempre con maioría absoluta nas eleccións de 2015 (8-1) e nas eleccións de 2019 (8-1).

## Notas
## Véxase tamén
### Outros artigos
*Eleccións municipais en Esgos

### Ligazóns externas
*Entrevista en *La Voz de Galicia*
Let It Die

**"Let It Die"** é unha canción da banda estadounidense de rock alternativo Foo Fighters. É o cuarto sinxelo do seu sexto álbum *Echoes, Silence, Patience & Grace*. Foi lanzada coma sinxelo promocional, e non ten unha edición física. Porén, está dispoñible comercialmente coma descarga dixital.

## Listaxe de cancións 
# "Let It Die" - 4:05
# "Keep the Car Running" (Arcade Fire cover) - 3:25
# "If Ever" - 4:14
# "Come Alive (Demo Version)" - 5:30
Kreator

**Kreator** é unha banda de thrash metal alemá procedente de Essen, formada no ano 1978, pero formalizada en 1982 co nome Tormentor. Orixinalmente interpretaban speed metal con influencias de Venom, e na actualidade o seu estilo é semellante ao dos seus compatriotas Destruction e Sodom, os outros dous grandes grupos alemáns de thrash metal. As tres bandas adoitan a ser consideradas pioneiras do death metal, ao conter varios elementos que conformarían o xénero. Kreator tamén se aventurou a probar o metal industrial e gótico entre 1992 e 1999,pero finalmente regresaría ao seu son tgrash clásico.

Ata a data, Kreator editou doce álbums de estudio, dous EPs, un álbum ao vivo e tres recompilatorios. A banda lanzou o seu álbum de estrea, *Endless Pain*, en 1985. Aínda que moitos dos seus anteriores traballos acadaron un certo grao de popularidade nos Estados Unidos, a banda non acadaría o éxito comercial nese país ata o seu álbum do 2009, *Hordes of Chaos*, chegando ao número 165 da *Billboard 200*, e estreándose no número 16 das *Media Control Charts* alemás.

## Discografía 
## Véxase tamén 
### Ligazóns externas 
* Páxina oficial
Javier Pradera

**Francisco Javier Pradera Gortázar**, nado en Donostia o 28 de abril de 1934 e finado en Madrid o 20 de novembro de 2011, foi un escritor, analista político, columnista e editor vasco.

## Véxase tamén 
### Ligazóns externas 
* Entrada de Javier Pradera Gortázar na Enciclopedia Dixital Ilustrada do País Vasco "Auñamendi".
Burning Man

O **Burning Man** (*home que arde*) é un festival estadounidense de carácter anual de seis días de duración que se desenvolve na cidade de Black Rock, en Nevada. Conclúe xusto no Día do Traballo, que no devandito país é no mes de setembro. Os organizadores do festival descríbeno como un experimento en comunidade, de autoexpresión e autosuficiencia radical. O nome do evento está tomado do ritual que consiste en queimar unha xigantesca escultura de madeira con forma de home durante a noite do sábado, o último día de celebración.

## Véxase tamén 
### Ligazóns externas 
* *Burning Man. La apoptosis urbana y la capacidad organizadora del desorden.*